Lucy Hawking

Lucy Hawking (født 2. november 1970Larsen, Kristine (2005): Stephen Hawking: A Biography. Greenwood Publishing Group. s. xv. ISBN 0313323925) er en britisk journalist og forfatter.Stephen Hawking, NNDB Hun er datter av den avdøde teoretiske fysikeren Stephen Hawking og forfatteren Jane Wilde Hawking (født Wilde). Hun bor i London.Lucy Hawking, Fischerverlage.de

 Utdannelse og karriere 
Hawking studerte fransk og russisk ved Universitetet i Oxford og begynte deretter å arbeide som journalist.ARC Staff; Lucy Hawking, Autismresearchcentre.com Hun har også arbeidet som radiojournalist.

Hawking har skrevet to romaner: Jaded (2004) og Run for Your Life (2005) (også utgitt som The Accidental Marathon).

Hawking ga i 2007 ut Georgs hemmelige nøkkel til universet (engelsk: George’s Secret Key to the Universe), en eventyrfortelling om en liten gutt (Georg/George) som finner ut en måte å smette inn i en datamaskingenerert portal og reise rundt i solsystemet. Fortellingen er skrevet sammen med hennes far, Stephen Hawking og hans tidligere Ph.D.-student Christophe Galfard. Georgs hemmelige nøkkel har blitt oversatt til 38 språk og utgitt i 43 land. Den er første bind i en serie som per 2018 omfattet fire bøker.Lucy Hawkings bøker hos forlaget Simon & Schuster

Hawking deltok i april 2008 i NASAs 50-årsjubileum hvor hun holdt foredrag om barn og vitenskapelig utdannelse. Det var basert på hennes erfaringer fra foredragsturne rundt om i verden med Georgs hemmelige nøkkel hvor hun foreleste for barn om fysikk og astronomi. Foredraget fremhevet behovet for å få barn interessert i vitenskap i ung alder. Hawking mottok Sapio-prisen i Roma i oktober 2008 for popularisering av vitenskap. Hun er visepresident i National Star College, en stiftelse som gir støtte og utdannelse til unge mennesker som har flere og komplekse handikap.

Lucy Hawking var gift med Alex Mackenzie Smith. Paret ble skilt i 2004.«Lucy Hawking's fears», London Evening Standard 14. april 2004

 Bibliografi 
 Jaded (2005), roman
 Run for Your Life (2006), roman
 George's Secret Key to the Universe (2007)

 Barnebøker 
I samarbeid med Stephen Hawking:
 George's Secret Key to the Universe (2007), på norsk som Georgs hemmelige nøkkel
 George and the Cosmic Treasure Hunt (2009), på norsk som Georgs kosmiske skattejakt

 Referanser 

 Eksterne lenker 

 «Stephen Hawking's daughter on how 'a black hole swallowed our family'», artikkel ved Kathryn Knight, DailyMail 31. juli 2011

Kategori:Engelske forfattere